現年38歲陳嘉佳(細細粒)自約滿TVB後轉戰內地做「吃播主」,靠食嘢打響名堂,佢曾透露自己每日直播7個鐘,有時食到唔想食都要夾硬食,體重高峰期曾達287磅,唔少網民都替佢健康感到擔心。細細粒去年開始積極減肥,至今減逾過百磅,身形足足瘦咗幾個碼,不時大騷鎖骨同膊頭,,被網民封為「港版賈玲」。近日佢前往澳州悉尼,到海邊打卡後將相片上載到社交網站,不過新相面骨不自然地凸出,引起網民熱烈討論。
陳嘉佳:「瘦了就想多拍照」
越減越瘦嘅陳嘉佳,近日前往澳州悉尼,其後仲將相片上載到社交網站,並對減肥效果滿意地留言話:「瘦了就想多拍照」 ,不過相片中嘅佢頭大身細,面骨不自然地凸出,引起網民熱烈討論。雖然有網民大讚佢靚女咗好多,不過亦有網民認為身形比例及面骨不自然,留言話「想再靚啲,削面骨,想靚就去盡啲」、「大佬你塊面做乜?」及「是瘦了很多,但是臉還是很大」等等。
原文刊登於 Yahoo 娛樂圈